CELEX: 62012TN0367
Language: hu
Date: 2012-08-10 00:00:00
Title: T-367/12. sz. ügy: 2012. augusztus 10-én benyújtott kereset — MOL kontra OHIM — Banco Bilbao Vizcaya Argentaria (MOL Blue Card)

20.10.2012   
            
            
               HU
            
            
               Az Európai Unió Hivatalos Lapja
            
            
               C 319/12
            
         2012. augusztus 10-én benyújtott kereset — MOL kontra OHIM — Banco Bilbao Vizcaya Argentaria (MOL Blue Card)
   (T-367/12. sz. ügy)
   2012/C 319/23
   A keresetlevél nyelve: angol
   
      Felek
   
   
      Felperes: MOL Magyar Olaj- és Gázipari Nyrt. (Budapest, Magyarország) (képviselő: Szamosi K. ügyvéd)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      Másik fél a fellebbezési tanács előtti eljárásban: Banco Bilbao Vizcaya Argentaria, SA (Bilbao, Spanyolország)
   
      Kereseti kérelmek
   
   A felperes azt kéri, hogy a Törvényszék:
   
               —
            
            
               változtassa meg a Belső Piaci Harmonizációs Hivatal (védjegyek és formatervezési minták) (OHIM) második fellebbezési tanácsának 2012. május 30-i határozatát (R 2532/2011-2. sz. ügy), és rendelje el a vitatott védjegybejelentésnek valamennyi érintett áru- és szolgáltatási osztály vonatkozásában közösségi védjegyként történő lajstromozását;
            
         
               —
            
            
               az alperest kötelezze a felperesnél felmerült költségek viselésére.
            
         
      Jogalapok és fontosabb érvek
   
   
      A közösségi védjegy bejelentője: a felperes.
   
      Az érintett közösségi védjegy: a „MOL Blue Card” szóvédjegy többek között a 35. és 36. osztályba tartozó szolgáltatások vonatkozásában — W01030440. sz. védjegybejelentés.
   
      A felszólalási eljárásban hivatkozott védjegy vagy megjelölés jogosultja: a fellebbezési tanács előtti eljárásban részt vevő másik fél.
   
      A hivatkozott védjegy vagy megjelölés: a 8549172. sz. „BLUE” közösségi szóvédjegy többek között a 35. osztályba tartozó szolgáltatások vonatkozásában, a 2065621. sz. „BLUE BBVA” közösségi szóvédjegy többek között a 35. és 36. osztályba tartozó szolgáltatások vonatkozásában, a 2277291. sz. „TARJETA BLUE BBVA” közösségi szóvédjegy többek között a 36. osztályba tartozó szolgáltatások vonatkozásában.
   
      A felszólalási osztály határozata: a felszólalási osztály a felszólalást teljes egészében elutasította.
   
      A fellebbezési tanács határozata: a fellebbezési tanács a fellebbezésnek helyt adott és a lajstromozási kérelmet a 35. és 36. osztályba tartozó szolgáltatások vonatkozásában elutasította.
   
      Jogalapok: a 207/2009 tanácsi rendelet 8. cikke (1) bekezdése b) pontjának megsértése.